 Ṣe àkópọ ìwé yìí: Alájá Wúràọlá Àṣàkẹ Kọlá-Dáìsí dágbére fáyé lẹni ọdún mẹrìndínláàádọrin.Olóyè Rótìmí Jógunósinmi tó jẹ mọgàjí agboolé Jógunósinmi ní àdúgbò Ọjà-Ọba tó tún jẹ ọmọ olóògbé ló fìdí rẹ múlẹ.Ó ní ẹyin DRovans ní  agbègbè Ringroad ní Ìbàdàn ni Ìyálọjà yóò ti wọ káà ilẹ lọ.Lọdún 2008 ni kọmíṣọnà fún ọrọ obìnrin àti ìdàgbàsókè agbègbè nígbà náà, Arábìnrin Deborah Oyelade fi Olóògbé Wúràọlá jẹ Ìyálọjà lásìkò gómínà Adébáyọ Àlàó-Àkálà.Ààrẹ ẹgbẹ àwọn ọlọjà náà ní ìlu Ìbàdàn, Àláájì Dáúdà Ọládépò ló ṣọrọ náà lásìkò tó ń bá àwọn ẹgbẹ kẹdùn ní ìlu Ìbàdàn.Ọládépò ní ikú Ìyálọjà náà bàwọn lọkàn jẹ gidigidi, tó sì bá wọn lójijì.Ẹwẹ, ẹgbẹ àwọn ọlọjà náà ti kéde pé àwọn ti yan Yèyé Justina Ìyábọdé Ògúndoyin láti ṣe adelé Ìyálọjà ìpínlẹ Ọyọ ní kíákíá.Nínú ọrọ rẹ, Ìyálóde Ògúndoyin ṣe àpèjúwe  Ìyálájé tó dolóògbé náà gẹgẹ bí ìyá rere tó dúró ní ipò ìyá fún ọpọlọpọ èniyàn.Agogo mẹrin, ọjọ kejìlélógún, oṣù Ọwàwà náà ni wọn yóò sín ní ilé rẹ.Àwọn ọlọjà náà ní àwọn kò leè gbàgbé Ìyálọjà náà títí ayérayé, nítorí ó dúró tìwọn nígbà tó le àti ìgba tó dára.Bákan náà ni wọn gbàdúrà fún àwọn ẹbí náà láti mú ọkàn le, wípé Èdùà yóò wà pẹlú wọn. : Ẹgbẹ àwọn ọlọjà nípǐnlẹ Ọyọ ti ṣàpèjúwe Ìyálọjà ìpínlẹ náà gẹgẹ bí akọni obìnrin tó jẹ onínúure, lẹyìn tó papòdà lẹni ọdún mẹrìndínláàádọrin. 